# Budžeta un finanšu (nodokļu) komisija

Likumprojekts (steidzams) otrajam lasījumam

**Par valsts budžetu 2014.gadam**

***(Nr.948 /Lp11 )***

|  |  |  |  |  |  |
| --- | --- | --- | --- | --- | --- |
| **Pirmā lasījuma redakcija** | | **Nr.** | **Priekšlikumi**  **(197)** | **Ministru kabineta atzinums** | **Komisijas**  **atzinums** |
| **1.pants.** Apstiprināt valsts budžetu 2014.gadam ieņēmumos 7 004 260 643 *euro* apmērā saskaņā ar 1. un 2.pielikumu. | |  |  |  |  |
| **2.pants.** Apstiprināt valsts budžetu 2014.gadam izdevumos 7 142 704 902 *euro* apmērā saskaņā ar 1., 3., 4. un 5.pielikumu. | |  |  |  |  |
| **3.pants.**(1)Apstiprināt mērķdotāciju apjomu pašvaldībām 323 895 415 *euro* apmērā, tajā skaitā:  1) pašvaldību pamata un vispārējās vidējās izglītības iestāžu, pašvaldību speciālās izglītības iestāžu, pašvaldību profesionālās izglītības iestāžu un daļējai interešu izglītības programmu un sporta skolu pedagogu darba samaksai un valsts sociālās apdrošināšanas obligātajām iemaksām 231 122 620 *euro* apmērā saskaņā ar 6. un 7.pielikumu;  2) pašvaldību speciālajām pirmsskolas izglītības iestādēm, internātskolām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem 71 564 468 *euro* apmērā saskaņā ar 8.pielikumu;  3) pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām 20 421 734 *euro* apmērā saskaņā ar 9.pielikumu;  4) māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām 786 593 *euro* apmērā saskaņā ar 10.pielikumu;  (2) Ministru kabinetam, pamatojoties uz Izglītības un zinātnes ministrijas sniegto informāciju, ir tiesības mainīt šā panta pirmās daļas 1., 2. un 3.punktā minētajos pielikumos noteikto finansējuma sadalījumu pa pašvaldībām.  (3) Ministru kabinetam, pamatojoties uz Kultūras ministrijas sniegto informāciju, ir tiesības mainīt šā panta pirmās daļas 4.punktā minētajā pielikumā noteikto finansējuma sadalījumu pa pašvaldībām. | | **1**  **2** | **Politisko partiju apvienības "Saskaņas Centrs" frakcija**  Aizstāt likumprojekta 3.panta pirmās daļas ievaddaļā skaitli „323 895 415” ar skaitli „335 895 415”. 1  **Politisko partiju apvienības "Saskaņas Centrs" frakcija**  Aizstāt likumprojekta 3.panta pirmās daļas pirmajā punktā skaitli „231 122 620” ar skaitli „243 122 620”.[[1]](#footnote-1) |  |  |
| **4.pants.** Apstiprināt valsts budžeta dotāciju pašvaldībām 29 979 383 *euro* apmērā, tajā skaitā:  1) likuma „Par pašvaldību finanšu izlīdzināšanu” normu izpildei 21 038 494 *euro* apmērā:  a) pašvaldību finanšu izlīdzināšanas fondam 12 086 742 *euro* apmērā,  b) pašvaldībām par bērniem bērnunamos (par vienu bērnu 8540 *euro*) un iemītniekiem veco ļaužu pansionātos un centros (par vienu iemītnieku 4270 *euro*), kuri tajos ievietoti līdz 1998.gada 1.janvārim, 1 229 760 *euro* apmērā Ministru kabineta noteiktajā kārtībā,  c) pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas, 7 721 992 *euro* apmērā Ministru kabineta noteiktajā kārtībā;  2) novadu pašvaldībām 8 940 889 *euro* apmērā vērtēto ieņēmumu nodrošināšanai pēc pašvaldību finanšu izlīdzināšanas finanšu nepieciešamības neizlīdzināmās apakšējās robežas 97 procentu līmenī Ministru kabineta noteiktajā kārtībā. | |  |  |  |  |
| **5.pants.** Finanšu ministrija, veicot pašvaldību finanšu izlīdzināšanas aprēķinu atbilstoši likumam „Par pašvaldību finanšu izlīdzināšanu”, izmanto nekustamā īpašuma nodokļa prognozi (zemei ar 25 procentu pieauguma ierobežojumu), ko pašvaldības ir aprēķinājušas un iesniegušas Finanšu ministrijai, pamatojoties uz Ministru kabineta 2010.gada 24.augusta noteikumiem Nr.802 „Noteikumi par nekustamā īpašuma nodokļa prognozi”. | |  |  |  |  |
| **6.pants.** Apstiprināt valsts budžeta ilgtermiņa saistību maksimāli pieļaujamo apjomu saskaņā ar 11.pielikumu. | |  |  |  |  |
| **7.pants.**Šā likuma sagatavošanā izmantota iekšzemes kopprodukta faktiskajās cenās prognoze 2014. gadam 24 763 600 000 *euro* apmērā. | |  |  |  |  |
| **8.pants.** Noteikt, ka vispārējās valdības budžeta deficīta mērķis nominālajā izteiksmē atbilstoši Eiropas nacionālo un reģionālo kontu sistēmas Eiropas Savienībā metodoloģijai 2014.gadā ir 0,9 procenti no iekšzemes kopprodukta. | |  |  |  |  |
| **9.pants.** Noteikt maksimālo valsts parādu 2014.gada beigās pēc nomināla 9 500 000 000 *euro* apmērā. | |  |  |  |  |
| **10.pants.** Noteikt, ka finanšu ministrs 2014.gadā var valsts vārdā sniegt galvojumus 40 876 262 *euro* apmērā saskaņā ar 12.pielikumu, kā arī noteikt, ka finanšu ministrs var Likuma par budžetu un finanšu vadību 8.1 panta pirmajā daļā noteikto mērķu realizācijai Likuma par budžetu un finanšu vadību 37.panta sestajā daļā noteiktajā kārtībā valsts vārdā sniegt galvojumus, nepārsniedzot 10 procentus no šā likuma 7.pantā noteiktā iekšzemes kopprodukta prognozes apjoma. | | **3** | **Deputāte E.Siliņa**  Aizstāt likuma 10.pantā vārdus „finanšu ministrs” ar vārdiem „Ministru kabinets”. |  |  |
| **11.pants.** Noteikt valsts budžeta aizdevumu kopējo palielinājumu 187 819 079 *euro* apmērā, kas neietver šā likuma 14.pantā noteikto pašvaldību aizņēmumu kopējo palielinājumu, ja aizņēmumi tiek ņemti no Valsts kases, kā arī noteikt, ka finanšu ministrs Likuma par budžetu un finanšu vadību 8.1 panta pirmajā daļā noteikto mērķu realizācijai Likuma par budžetu un finanšu vadību 36.panta sestajā daļā noteiktajā kārtībā var sniegt aizdevumus, nepārsniedzot 10 procentus no šā likuma 7.pantā noteiktās iekšzemes kopprodukta prognozes apjoma. | |  |  |  |  |
| **12.pants.** Noteikt maksimāli pieļaujamo budžeta izdevumu apjomu aizņēmēju atbalstam valsts galvoto aizņēmumu saistību izpildes nodrošināšanai 2014.gadā 9 184 121 *euro* apmērā. Valdības rīcības pieļaujamās robežas, lai segtu uz valsts budžetu attiecināmās valsts vārdā sniegto galvojumu parāda saistības 2014.gadā, ir novērtētas 132 137 256 *euro* apmērā. | |  |  |  |  |
| **13.pants.** Atļaut finanšu ministram Ministru kabineta noteiktajā kārtībā 2014.gadā dzēst valsts aizdevumus 2 875 160 *euro* apmērā likvidētajiem uzņēmumiem (uzņēmējsabiedrībām) vai komercsabiedrībām. | |  |  |  |  |
| **14.pants.** (1) Noteikt pašvaldību aizņēmumu kopējo palielinājumu 56 914 872 *euro* apmērā Eiropas Savienības un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt pašvaldību līdzfinansējumu Eiropas Savienības un pārējās ārvalstu finanšu palīdzības līdzfinansēto projektu īstenošanai, kā arī klimata pārmaiņu finanšu instrumenta līdzfinansēto projektu īstenošanai.  (2) Noteikt pašvaldību aizņēmumu kopējo palielinājumu 284 574 *euro* apmērā pašvaldību finanšu stabilizācijas aizņēmumu nodrošināšanai tām pašvaldībām, kurās tiek uzsākts finanšu stabilizācijas process atbilstoši likumam „Par pašvaldību finanšu stabilizēšanu un pašvaldību finansiālās darbības uzraudzību”, un Eiropas Savienības un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt pašvaldību līdzfinansējumu Eiropas Savienības un pārējās ārvalstu finanšu palīdzības līdzfinansēto projektu īstenošanai, kā arī klimata pārmaiņu finanšu instrumenta līdzfinansēto projektu īstenošanai.  (3) Noteikt pašvaldību aizņēmumu kopējo palielinājumu 28 457 436 *euro* apmērā, izglītības iestāžu, tajā skaitā pirmskolas izglītības iestāžu, investīciju projektiem, sociālo programmu investīciju projektiem, pašvaldību katlu māju (ar jaudu līdz 3 MW) energoefektivitātes uzlabošanas investīciju projektiem un investīcijām ārkārtas (avārijas) seku neatliekamai novēršanai.  (4) Noteikt pašvaldību aizņēmumu kopējo palielinājumu 426 863 *euro* apmērā kurināmā iegādei.  (5) Noteikt pašvaldību aizņēmumu kopējo palielinājumu 7 114 359 *euro* apmērā pašvaldību autonomo funkciju veikšanai nepieciešamā transporta iegādei, pirmpirkuma tiesību izmantošanai un investīciju veikšanai valsts nozīmes arhitektūras pieminekļos. | |  |  |  |  |
| (6) Noteikt pašvaldību aizņēmumu kopējo palielinājumu 14 940 154 *euro*  apmērā ceļu un ielu investīciju projektiem, kuros pašvaldības budžeta faktiskais ieguldījums 2014.gadā nav mazāks par 30 procentiem no kopējām izmaksām un nepieciešamā aizņēmuma apmērs nav lielāks par 70  procentiem no kopējām izmaksām. | | **4** | **Deputāte D.Reizniece-Ozola**  Izteikt 14.panta 6.punktu šādā redakcijā:  „(6) Noteikt pašvaldību aizņēmumu kopējo palielinājumu 14 940 154 *euro* apmērā ceļu un ielu infrastruktūras uzlabošanai un ar to kompleksi un funkcionāli saistīto publisko infrastruktūras attīstības investīciju projektiem, kuros pašvaldības budžeta faktiskais ieguldījums 2014.gadā nav mazāks par 30 procentiem no kopējām izmaksām un nepieciešamā aizņēmuma apmērs nav lielāks par 70 procentiem no kopējām izmaksām.” |  |  |
| (7) Noteikt pašvaldību sniegto galvojumu kopējo palielinājumu 56 914 872 *euro* apmērā par tām parāda saistībām, kuras uzņemas pašvaldības kapitālsabiedrības Eiropas Savienības, pārējās ārvalstu finanšu palīdzības līdzfinansēto projektu īstenošanai, kurināmā iegādei un investīcijām ārkārtas (avārijas) situāciju neatliekamai novēršanai, kā arī par tām parāda saistībām, kuras uzņemas studējošie studiju kredīta un studējošo kredīta saņemšanai no kredītiestādes.  (8) Noteikt, ka pašvaldībām nav tiesību uzņemties ilgtermiņa saistības atbilstoši likuma „Par pašvaldību budžetiem” 22.pantam, izņemot pakalpojumiem līdz trim gadiem, kas nepieciešami saimnieciskās darbības nodrošināšanai, šā panta pirmajā, otrajā, trešajā, piektajā un sestajā daļā minēto investīciju projektu īstenošanai, kā arī Publiskās un privātās partnerības likumā noteiktajā kārtībā akceptēto publiskās un privātās partnerības projektu īstenošanai.  (9) Lai neaizkavētu Eiropas Savienības un pārējās ārvalstu finanšu palīdzības līdzfinansēto projektu īstenošanu, atļaut finanšu ministram piešķirt aizņēmumu vai sniegt galvojumu pašvaldībai arī gadījumos, kad pašvaldības saistības (aizņēmumi, galvojumi, citas ilgtermiņa saistības) pārsniedz 20 procentus no pašvaldības 2014.gada pamatbudžeta ieņēmumiem bez valsts budžeta transfertiem noteiktam mērķim un iemaksām pašvaldību finanšu izlīdzināšanas fondā, ar nosacījumu, ka pašvaldība spēs pildīt savas saistības un veikt maksājumus, kuriem iestājies atmaksas termiņš.  (10) Finanšu ministram ir tiesības mainīt šā panta pirmajā, otrajā, trešajā, ceturtajā, piektajā un sestajā daļā minēto aizņēmumu palielinājumu, nepārsniedzot pašvaldību aizņēmumu kopējo palielinājumu.  (11) Pēc 2014.gada trijos mēnešos atbalstīto pašvaldību aizņēmumu pieprasījumu kopējo apmēru izvērtēšanas atļaut finanšu ministram piešķirt pašvaldībām aizņēmumus pašvaldību prioritāro investīciju projektu īstenošanai ar maksimālo pašvaldības aizņēmumu summu 200 000 *euro*, ar nosacījumu, ka netiek pārsniegts pašvaldību aizņēmumu kopējais palielinājums. | |  |  |  |  |
|  | | **5** | **Deputāts R.Vējonis**  Papildināt 14.pantu ar jaunu divpadsmito daļu šādā redakcijā:  „(12) Uz pašvaldībām, kuru teritorijā neatrodas nacionālās un reģionālās nozīmes attīstības centri, netiek attiecināti šā panta pirmajā, otrajā, trešajā, ceturtajā, piektajā, sestajā un septītajā daļā minētie ierobežojumi investīciju projektu īstenošanai un aizņēmumu saņemšanai.” |  |  |
| **15.pants.** Noteikt Izglītības un zinātnes ministrijai finansējumu studiju kredītu un studējošo kredītu dzēšanai 1 698 989 *euro* apmērā. | |  |  |  |  |
| **16.pants.** (1) Noteikt, ka saskaņā ar likumu „Par valsts sociālo apdrošināšanu” sociālās apdrošināšanas speciālo budžetu ieņēmumu īpatsvars gada sociālās apdrošināšanas pakalpojumu finansējuma summā ir šāds: valsts pensiju speciālajā budžetā — 74,47 procenti; invaliditātes, maternitātes un slimības speciālajā budžetā — 19,64 procenti; nodarbinātības speciālajā budžetā — 4,52 procenti; darba negadījumu speciālajā budžetā — 1,37 procenti.  (2) Ministru kabinetam ir tiesības mainīt šā panta pirmajā daļā noteiktos sociālās apdrošināšanas speciālo budžetu ieņēmumu īpatsvarus, ja:  1)   stājas spēkā normatīvie akti, kuriem ir finansiāla ietekme uz valsts sociālās apdrošināšanas speciālā budžeta izdevumiem;  2)   gada laikā mainās pabalstu un pensiju saņēmēju skaits un pabalstu un pensiju vidējie apmēri un papildus nepieciešamos izdevumus nesedz katrā no speciālajiem budžetiem plānotais apropriācijas apmērs, — nepārsniedzot sociālās apdrošināšanas speciālajam budžetam šajā likumā noteikto apropriācijas apmēru. | |  |  |  |  |
| **17.pants.** Noteikt, ka iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem — 80 procentu apmērā un valsts budžetam — 20 procentu apmērā; iedzīvotāju ienākuma nodokļa likme ir 24 procenti, maksātāja mēneša neapliekamais minimums — 75 *euro* un iedzīvotāju ienākuma nodokļa atvieglojumi par apgādībā esošu personu ir 165 *euro* mēnesī. | | **6**  **7**  **8**  **9**  **10** | **Politisko partiju apvienības "Saskaņas Centrs" frakcija**  Aizstāt 17.pantā vārdus un skaitļus „iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem – 80 procentu apmērā un valsts budžetam – 20 procentu apmērā” ar vārdiem un skaitļiem „iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem – 84 procentu apmērā un valsts budžetam – 16 procentu apmērā”.  **Politisko partiju apvienības "Saskaņas Centrs" frakcija**  Aizstāt 17.pantā vārdus un skaitli „maksātāja mēneša neapliekamais minimums – 75 *euro* mēnesī” ar vārdiem un skaitli „maksātāja mēneša neapliekamais minimums – 100 *euro* mēnesī”.  **Politisko partiju apvienības "Saskaņas Centrs" frakcija**  Papildināt 17.pantu ar tekstu šādā redakcijā:  „un attaisnotie izdevumi iedzīvotāju ienākuma nodokļu vajadzībām – maksātājam un viņa ģimenes locekļiem 300 *euro* katram gadā, sākot ar 2014.gadu”.  **Deputāti R.Vējonis, D.Reizniece-Ozola**  Izteikt 17.pantu šādā redakcijā:  „**17.pants.** Noteikt, ka iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem — 82 procentu apmērā un valsts budžetam — 18 procentu apmērā; iedzīvotāju ienākuma nodokļa likme ir 24 procenti, maksātāja mēneša neapliekamais minimums — 75 *euro* un iedzīvotāju ienākuma nodokļa atvieglojumi par apgādībā esošu personu ir 165 *euro* mēnesī.”  **Zaļo un Zemnieku savienības frakcija**  Izteikt 17.pantu šādā redakcijā:  „**17.pants.** Noteikt, ka iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem — 81 procentu apmērā un valsts budžetam — 19 procentu apmērā; iedzīvotāju ienākuma nodokļa likme ir 24 procenti, maksātāja mēneša neapliekamais minimums — 75 *euro* un iedzīvotāju ienākuma nodokļa atvieglojumi par apgādībā esošu personu ir 165 *euro* mēnesī.” |  |  |
| **18.pants.** Noteikt, ka prognozētie iedzīvotāju ienākuma nodokļa ieņēmumi pašvaldību budžetos ir 1 089 511 207 *euro.* | | **11**  **12** | **Deputāti R.Vējonis, D.Reizniece-Ozola**  Izteikt 18.pantu šādā redakcijā:  „**18.pants.** Noteikt, ka prognozētie iedzīvotāju ienākuma nodokļa ieņēmumi pašvaldību budžetos ir 1 116 748 987 *euro*.”  **Zaļo un Zemnieku savienības frakcija**  Izteikt 18.pantu šādā redakcijā:  „**18.pants.** Noteikt, ka prognozētie iedzīvotāju ienākuma nodokļa ieņēmumi pašvaldību budžetos ir 1 103 130 097 *euro*.” |  |  |
| **19.pants.**(1)Noteikt, ka prognozētā Valsts kases iedzīvotāju ienākuma nodokļa ieņēmumu budžeta sadales kontā ieskaitāmā iedzīvotāju ienākuma nodokļa ieņēmumu daļa ir 678 759 538 *euro*.  (2) Šā panta pirmajā daļā minēto iedzīvotāju ienākuma nodokļa prognozēto ieņēmumu procentuālais sadalījums pa ceturkšņiem tiek noteikts šādā apmērā: I ceturksnī — 20 procentu, II ceturksnī — 24 procenti, III ceturksnī — 27 procenti, IV ceturksnī — 29 procenti.  (3) Finanšu ministrija izvērtē šā panta pirmajā daļā minēto faktisko iedzīvotāju ienākuma nodokļa ieņēmumu izpildi par iepriekšējo mēnesi salīdzinājumā ar prognozēto atbilstoši šā panta otrajā daļā minētajam procentuālajam sadalījumam (viena trešā daļa no ceturkšņa prognozes). Ja tiek konstatēta iedzīvotāju ienākuma nodokļa ieņēmumu neizpilde (no gada sākuma), tad, pamatojoties uz finanšu ministra rīkojumu, to kompensē no valsts pamatbudžetā ieskaitāmās iedzīvotāju ienākuma nodokļa daļas. Ja pašvaldībām tiek izmaksāta kompensācija, bet turpmākajā periodā prognoze tiek pārpildīta, Finanšu ministrijai ir tiesības no pārpildes ieturēt izmaksāto kompensāciju un pārskaitīt to valsts budžetā.  (4) Noteikt, ka 2014.gadā pašvaldības veic iemaksas pašvaldību finanšu izlīdzināšanas fondā atbilstoši Ministru kabineta noteikumos par pašvaldību finanšu izlīdzināšanas fonda ieņēmumiem un to sadales kārtību 2014.gadā noteiktajam procentam no iedzīvotāju ienākuma nodokļa ieņēmumu faktiskās izpildes. Dotāciju no pašvaldību finanšu izlīdzināšanas fonda saņem atbilstoši minētajos noteikumos noteiktajam procentam no pašvaldību izlīdzināšanas fondā iemaksātās summas. | | **13**  **14** | **Deputāti R.Vējonis, D.Reizniece-Ozola**  Izteikt 19.panta pirmo daļu šādā redakcijā:  „(1)Noteikt, ka prognozētā Valsts kases iedzīvotāju ienākuma nodokļa ieņēmumu budžeta sadales kontā ieskaitāmā iedzīvotāju ienākuma nodokļa ieņēmumu daļa ir 695 728 526 *euro*.”  **Zaļo un Zemnieku savienības frakcija**  Izteikt 19.panta pirmo daļu šādā redakcijā:  „**19.pants.** (1)Noteikt, ka prognozētā Valsts kases iedzīvotāju ienākuma nodokļa ieņēmumu budžeta sadales kontā ieskaitāmā iedzīvotāju ienākuma nodokļa ieņēmumu daļa ir 687 244 032 *euro*.” |  |  |
| **20.pants.** Noteikt, ka Finanšu ministrijas programmas 42.00.00 „Valsts budžeta aizdevumi un to atmaksāšana” izpildītājs ir Valsts kase un ka tā nodrošina šīs programmas uzskaiti valsts budžeta finanšu bilances ietvaros. |  |  |  |  |
| **21.pants.** Noteikt, ka budžeta resora „62.Mērķdotācijas pašvaldībām” programmas 01.00.00 „Mērķdotācijas izglītības pasākumiem”, programmas 05.00.00 „Mērķdotācijas pašvaldībām — pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” un programmas 10.00.00 „Mērķdotācijas pašvaldībām — pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām” izpildītājs ir Izglītības un zinātnes ministrija un tā nodrošina šo programmu finansēšanas plānu iesniegšanu Valsts kasei. |  |  |  |  |
| **22.pants.** Noteikt, ka budžeta resora „62.Mērķdotācijas pašvaldībām” programmas 02.00.00 „Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām” izpildītājs ir Kultūras ministrija un tā nodrošina šīs programmas finansēšanas plānu iesniegšanu Valsts kasei. |  |  |  |  |
| **23.pants.** Noteikt, ka budžeta resora „64.Dotācija pašvaldībām” programmas 01.00.00 „Dotācija pašvaldību finanšu izlīdzināšanas fondam” izpildītājs ir Finanšu ministrija un tā nodrošina šīs programmas finansēšanas plānu iesniegšanu Valsts kasei. |  |  |  |  |
| **24.pants.** Noteikt, ka budžeta resora „74.Gadskārtējā valsts budžeta izpildes procesā pārdalāmais finansējums” programmas 01.00.00 „Apropriācijas rezerve”, programmas 02.00.00 „Līdzekļi neparedzētiem gadījumiem”, programmas 04.00.00 „Latvijas prezidentūras Eiropas Savienības Padomē nodrošināšana 2015.gadā” un programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” izpildītājs ir Finanšu ministrija un tā nodrošina šo programmu finansēšanas plānu iesniegšanu Valsts kasei. |  |  |  |  |
| **25.pants.** Budžeta izpildītāji normatīvajos aktos noteiktajā kārtībā sagatavo un apstiprina valsts budžeta iestāžu, valsts budžeta programmu un apakšprogrammu, kā arī pasākumu tāmes. Budžeta izpildītāji piešķirto līdzekļu ietvaros nodrošina valsts budžeta līdzekļu efektīvu un racionālu izlietojumu atbilstoši tāmēs plānotajam, lai nodrošinātu attiecīgo valsts funkciju izpildi. |  |  |  |  |
| **26.pants.** Ministrijas un citas centrālās valsts iestādes nodrošina ieņēmumu par veikto darbību ieskaitīšanu pamatbudžeta ieņēmumu kontos plānotajā apjomā saskaņā ar 2.pielikumu. |  |  |  |  |
| **27.pants.** Finanšu ministram gadījumos, kad Eiropas Savienības iestāžu noteiktās Latvijas iemaksas Eiropas Savienības budžetā pārsniedz šajā likumā apstiprinātos apjomus, atļauts veikt nepieciešamos maksājumus. |  |  |  |  |
| **28.pants.** Ja pēc šā likuma stāšanās spēkā normatīvajos aktos paredzētajos gadījumos tiek veikta apropriāciju pārdale starp budžeta resoriem, programmām, apakšprogrammām un budžeta izdevumu kodiem atbilstoši ekonomiskajām kategorijām vai tiek veiktas apropriāciju izmaiņas, Finanšu ministrija katru mēnesi līdz nākamā mēneša 10.datumam atbilstoši veiktajām izmaiņām precizē valsts budžeta kopsavilkuma datus un elektroniski iesniedz Valsts kasei. |  |  |  |  |
| **29.pants.** Lai mazinātu sociālekonomiskos riskus Liepājas pilsētas pašvaldībā un Liepājas pilsētas pašvaldība varētu nodrošināt palīdzību tiem Liepājas pilsētas iedzīvotājiem, kuri saistībā ar akciju sabiedrības „Liepājas metalurgs” finanšu situāciju ir nonākuši ārkārtējās finansiālās grūtībās, Finanšu ministram ir tiesības dzēst Liepājas pilsētas pašvaldībai izsniegto valsts aizdevumu neatmaksāto daļu līdz 2 845 743 *euro* apmēram. | **15** | **Deputāte E.Siliņa**  Aizstāt likumprojekta 29.pantā vārdus „Finanšu ministram” ar vārdiem „Ministru Kabinetam pēc no Finanšu ministrijas sagatavota ziņojuma par Liepājas pilsētas finanšu situāciju saņemšanas un izvērtēšanas”. |  |  |
| **30.pants.** Finanšu ministram ir tiesības pārdalīt attiecīgajai ministrijai vai citai centrālajai valsts iestādei budžeta resora „74.Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” paredzēto apropriāciju Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai. |  |  |  |  |
| **31.pants.** Finanšu ministram ir tiesības Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām. |  |  |  |  |
| **32.pants.** Finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot šādus nosacījumus:  1) kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma;  2) ir pieļaujama tikai tāda apropriācijas pārdale no kapitālajiem izdevumiem uz kārtējiem izdevumiem, kas neietekmē ministrijai vai citai centrālajai valsts iestādei nākamajiem periodiem noteiktos maksimāli pieļaujamos izdevumu apjomus;  3) pārskaitījumi pašvaldībām, no valsts budžeta daļēji finansētām atvasinātām publiskām personām un no budžeta nefinansētām iestādēm tiek nodrošināti tikai ar transfertu starpniecību;  4) nav pieļaujama apropriācijas pārdale atlīdzības palielināšanai, ja tā ietekmē ministrijai vai citai centrālajai valsts iestādei nākamajiem periodiem noteikto atlīdzībai paredzēto izdevumu maksimāli pieļaujamo apjomu un kopējo izdevumu apjomu;  5) nav pieļaujama apropriācijas pārdale no izdevumiem sociālajiem pabalstiem un pensijām (tajā skaitā izdienas pensijām) uz citiem izdevumiem;  6) nav pieļaujama apropriācijas pārdale no izdevumiem Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai uz citiem izdevumiem;  7) nav pieļaujamas tādas apropriācijas izmaiņas, kas palielina ministrijas ilgtermiņa saistību maksimāli pieļaujamo apjomu;  8) nav pieļaujama apropriācijas pārdale starp šajā likumā apstiprināto pamatbudžetu un speciālo budžetu;  9) nav pieļaujama apropriācijas pārdale apropriācijas palielināšanai Valsts sociālās apdrošināšanas aģentūras speciālajam budžetam;  10) nav pieļaujama apropriācijas pārdale no ministrijas vai citas centrālās valsts iestādes budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” citiem mērķiem;  11) nav pieļaujama apropriācijas pārdale no prioritārajiem pasākumiem un jaunajām politikas iniciatīvām piešķirtā finansējuma citiem mērķiem;  12) nav pieļaujama jaunu programmu (apakšprogrammu) izveidošana. |  |  |  |  |
| **33.pants.** Šā likuma 32.panta nosacījumi neattiecas uz:  1) šā likuma 30. un 31.pantā paredzēto apropriācijas pārdali;  2) apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās pamatbudžeta apropriācijas ietvaros, ja pārdale veikta uz izdevumiem sociālajiem pabalstiem un pensijām (tajā skaitā izdienas pensijām) vai no sociālajiem pabalstiem, kas budžeta resoram plānoti stipendiju izmaksai valsts akreditētajās profesionālās un augstākās izglītības programmās studējošajiem;  3) apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma 32.panta nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali;  4) funkciju pārdali vai strukturālajām reformām, ja ir pieņemts Ministru kabineta lēmums un Saeima normatīvajos aktos noteiktajā kārtībā ir piekritusi šādai pārdalei. |  |  |  |  |
| **34.pants.** (1) Finanšu ministram ir tiesības pārdalīt šajā likumā noteikto apropriāciju budžeta resora „74.Gadskārtējā valsts budžeta izpildes procesā pārdalāmais finansējums” programmā 01.00.00 „Apropriācijas rezerve”, lai ministrijas un citas centrālās valsts iestādes varētu veikt galīgā norēķina maksājumus par 2013.gadā saņemtajiem pakalpojumiem un īstenotajiem investīciju projektiem, ievērojot šādus nosacījumus:  1) 2013.gadā uzsāktai, bet nepabeigtai iepirkumu procedūrai, ja 2014.gadā attiecīgajam pasākumam apropriācija nav piešķirta vai tās plānotais apmērs ir nepietiekams;  2) 2013.gada valsts budžetā plānotu un iesāktu investīciju projektu (izņemot izdevumus atlīdzībai) pabeigšanai, ja 2014.gadā šiem mērķiem apropriācija nav piešķirta vai tās plānotais apmērs ir nepietiekams;  3) maksājumiem, kas nepieciešami 2013.gada valsts budžetā plānotiem un iesāktiem pasākumiem un pasūtījumiem, ja galīgā norēķina maksājumus (izņemot komunālos maksājumus) nevarēja nodrošināt preču vai pakalpojumu piegādātāja darba nepietiekamas kvalitātes vai aizkavētas piegādes dēļ un 2014.gadā šiem mērķiem apropriācija nav piešķirta vai tās plānotais apmērs ir nepietiekams;  4) investīciju projektu sagatavošanai nepieciešamo zemesgabalu iegādei (atsavināšanai), ja ir iesniegts objektīvs pamatojums iegādes nepieciešamībai.  (2) Finanšu ministram ir tiesības pārdalīt šajā likumā noteikto apropriāciju budžeta resora „74.Gadskārtējā valsts budžeta izpildes procesā pārdalāmais finansējums” programmā 01.00.00 „Apropriācijas rezerve”, lai ministrijas un citas centrālās valsts iestādes varētu nodrošināt pabeigto Eiropas Savienības politiku instrumentu un pārējās ārvalstu finanšu palīdzības līdzfinansēto projektu uzturēšanu, ievērojot šādus nosacījumus:  1) projekts ir pilnībā pabeigts un par to ir veikts galīgā norēķina maksājums;  2) 2014.gadā projekta uzturēšanai apropriācija nav piešķirta.  (3) Finanšu ministram ir tiesības ministrijām un citām centrālajām valsts iestādēm līdz 2014.gada 1.oktobrim nepārdalīto budžeta resora „74.Gadskārtējā valsts budžeta izpildes procesā pārdalāmais finansējums” programmā 01.00.00 „Apropriācijas rezerve” noteikto apropriāciju pārdalīt uz programmu 02.00.00 „Līdzekļi neparedzētiem gadījumiem”. |  |  |  |  |
| **35.pants.** Finanšu ministram it tiesības veikt apropriācijas pārdali, ja ir pieņemts attiecīgs Ministru kabineta lēmums:  1) ministrijas vai citas centrālās valsts budžeta iestādes budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros;  2) uz citas ministrijas vai citas centrālās valsts budžeta iestādes budžeta programmu 96.00.00 „Latvijas prezidentūras Eiropas Savienības Padomē nodrošināšana 2015.gadā” kā transferta pārskaitījumu;  3) starp budžeta resora „74.Gadskārtējā valsts budžeta izpildes procesā pārdalāmais finansējums” programmu 04.00.00 „Latvijas prezidentūras Eiropas Savienības Padomē nodrošināšana 2015.gadā” un ministrijas vai citas centrālās valsts budžeta iestādes budžeta programmu 96.00.00 „Latvijas prezidentūras Eiropas Savienības Padomē nodrošināšana 2015.gadā”. |  |  |  |  |
| **36.pants.** Finanšu ministram ir tiesības ministrijai vai citai centrālajai valsts budžeta iestādei šajā likumā noteiktās apropriācijas ietvaros pārdalīt apropriāciju starp budžeta izdevumu kodiem atbilstoši ekonomiskajām kategorijām un ieguldījumiem kapitālā atbilstoši budžetu finansēšanas klasifikācijai, ja ir pieņemts attiecīgs Ministru kabineta lēmums un apropriācijas pārdalei nav negatīva ietekme uz vispārējās valdības budžeta bilanci nominālajā izteiksmē atbilstoši Eiropas nacionālo un reģionālo kontu sistēmas Eiropas Savienībā metodoloģijai. |  |  |  |  |
| **37.pants.** (1) Noteikt, ka apropriācijas pārdale starp budžeta resoriem tiek veikta kā transferta pārskaitījums, ja pārdales rezultātā nemainās izlietojuma mērķis un apropriācija tiek izmantota tā paša pasākuma īstenošanai vai sniegtā pakalpojuma nodrošināšanai.  (2) Šā panta pirmās daļas nosacījumi neattiecas uz apropriācijas pārdali starp budžeta resoru „74.Gadskārtējā valsts budžeta izpildes procesā pārdalāmais finansējums” un citiem budžeta resoriem. |  |  |  |  |
| **38.pants.** Noteikt, ka Valsts prezidenta kancelejas programmas 04.00.00 „Valsts prezidenta darbības nodrošināšana” ietvaros izdevumi Valsts prezidenta atalgojumam mēnesī nepārsniedz 4269 *euro*  un reprezentācijas izdevumi mēnesī nepārsniedz 854 *euro*. |  |  |  |  |
| **39.pants.** Ja 2014.gadā faktiskie ieņēmumi no Eiropas Savienības politiku instrumentiem un pārējās ārvalstu finanšu palīdzības pārsniedz šajā likumā plānoto apjomu, tad par attiecīgo apjomu tiek palielināta apropriācija budžeta resora „74.Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Par minēto papildu ieņēmumu novirzīšanu Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu papildu izdevumu finansēšanai finanšu ministrs nekavējoties informē Ministru kabinetu un Saeimu. Izdevumus minētajam mērķim atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas palielinājumu. |  |  |  |  |
| **40.pants.** Maksa, kas tiek ieturēta no valsts pensijas, pabalsta vai atlīdzības par to piegādi saņēmēja dzīvesvietā, ir 1,74 *euro*. Ieturēto maksu par valsts pensijas, pabalsta vai atlīdzības piegādi saņēmēja dzīvesvietā Valsts sociālās apdrošināšanas aģentūra pārskaita valsts akciju sabiedrībai „Latvijas Pasts” no tā budžeta līdzekļiem, no kura tiek izmaksāta valsts pensija, pabalsts vai atlīdzība. |  |  |  |  |
| **41.pants.** Programmas „Valsts aizsardzība, drošība un integrācija NATO” izlietojumu nosaka Ministru kabinets. |  |  |  |  |
| **42.pants.** Latvijas Republikas saistības pret Eiropas Stabilitātes mehānismu ir 1 766 700 000 *euro*, tajā skaitā apmaksājamais kapitāls ir 201 900 000 *euro* un pieprasāmais kapitāls (kapitāls uz pieprasījumu) — 1 564 800 000 *euro*. Saistības stājas spēkā līdz ar Eiropas Stabilitātes mehānisma līguma ratifikāciju. |  |  |  |  |
| **43.pants**. Ja Valsts ieņēmumu dienesta un Noziedzīgi iegūtu līdzekļu legalizācijas novēršanas dienesta amatpersonu (darbinieku) tiešas darbības rezultātā atklāti un novērsti liela apjoma noziedzīgi nodarījumi valsts ieņēmumu un nodokļu administrēšanas jomā, aizturētas kontrabandas kravas un konvencionāli aizliegtu priekšmetu ievešana un izvešana, novērsta būtiska noziedzīgi iegūtu līdzekļu legalizācija un tā rezultātā ir palielinājies vai tiek prognozēts būtisks valsts budžeta ieņēmumu palielinājums, Ministru kabinets pieņem lēmumu par attiecīgo institūciju konkrēto amatpersonu (darbinieku) motivēšanu un apropriācijas palielinājumam novirzāmo finansējuma apjomu. Finanšu ministram ir tiesības palielināt apropriāciju izdevumiem, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. | **16** | **Deputāte E.Siliņa**  Papildināt likumprojekta 43.pantu pēc vārdiem „un apropriācijas palielinājumam novirzāmo finansējuma apjomu” ar vārdiem „kas nepārsniedz konkrēto amatpersonu (darbinieku) divas mēnešalgas”. |  |  |
| **44.pants.** Ja 2014.gada deviņu mēnešu laikā valsts parāda vadības procesā iesaistīto Valsts kases amatpersonu (darbinieku) darbības rezultātā būtiski samazinās valsts budžeta izdevumi salīdzinājumā ar likuma „Par valsts budžetu 2014.gadam” spēkā stāšanās dienā  plānotajiem procentu izdevumiem budžeta apakšprogrammā 31.02.00 „Valsts parāda vadība” un tiek prognozēts procentu izdevumu samazinājums līdz gada beigām, Ministru kabinets pieņem lēmumu par valsts parāda vadības procesā iesaistīto Valsts kases amatpersonu (darbinieku) motivēšanu un apropriācijas palielinājumam novirzāmo finansējuma apjomu, kas nepārsniedz 2 procentus no Ministru kabineta lēmuma pieņemšanas dienā zināmā un līdz gada beigām plānotā valsts budžeta procentu izdevumu samazinājuma kopsummas budžeta apakšprogrammā 31.02.00 „Valsts parāda vadība”. Finanšu ministram ir tiesības palielināt apropriāciju izdevumiem budžeta apakšprogrammā 31.01.00 „Budžeta izpilde”, tajā skaitā atlīdzībai, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. | **17** | **Deputāte E.Siliņa**  Izslēgt likumprojekta 44.pantu. |  |  |
| **45.pants.** Ja 2014.gada sešu un deviņu mēnešu laikā ēnu ekonomikas apkarošanas pasākumu īstenošanā iesaistīto institūciju darbības rezultātā būtiski tiek uzlabota situācija ēnu ekonomikas apkarošanā un godīgas konkurences veicināšanā un tiek prognozēti ievērojami uzlabojumi arī līdz gada beigām, Ministru kabinets pieņem lēmumu par ēnu ekonomikas apkarošanas pasākumu īstenošanā iesaistīto institūciju amatpersonu (darbinieku) motivēšanu un apropriācijas palielinājumam novirzāmo finansējuma apjomu, kas nepārsniedz 5 procentus no valsts budžetā plānoto nodokļu ieņēmumu pārpildes. Finanšu ministram ir tiesības palielināt apropriāciju izdevumiem, tajā skaitā novirzot atlīdzībai attiecīgajā budžeta programmā: Finanšu ministrijai (Valsts ieņēmumu dienestam) ne vairāk kā 79,5 procentus; Iekšlietu ministrijai (Valsts policijai, Valsts robežsardzei) ne vairāk kā 16 procentus; Labklājības ministrijai (Valsts darba inspekcijai) ne vairāk kā 2 procentus; Zemkopības ministrijai (Pārtikas un veterinārajam dienestam, Valsts meža dienestam, Valsts augu aizsardzības dienestam) ne vairāk kā 2 procentus un prokuratūrai (Noziedzīgi iegūtu līdzekļu legalizācijas novēršanas dienestam) ne vairāk kā 0,5 procentus no apropriācijas palielinājuma, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. | **18** | **Deputāte E.Siliņa**  Izslēgt likumprojekta 45.pantu. |  |  |
| **46.pants**. Atļaut finanšu ministram pēc sabiedrības ar ierobežotu atbildību „Kuldīgas rajona slimnīca” pievienošanas sabiedrībai ar ierobežotu atbildību „Kuldīgas slimnīca” slēgt pārjaunojuma līgumu ar akciju sabiedrību „DNB banka”, pārjaunojot 2002.gada 6.jūnijā valsts vārdā izsniegto galvojuma līgumu par sabiedrības ar ierobežotu atbildību „Kuldīgas rajona slimnīca” saistībām attiecībā uz sabiedrības ar ierobežotu atbildību „Kuldīgas rajona slimnīca” būvniecības pabeigšanas un aprīkošanas projekta īstenošanu, ja Ministru kabinets ir lēmis par 2002.gada 6.jūnija valsts vārdā izsniegtā galvojuma līguma pārjaunošanu, ievērojot šādus nosacījumus:  1) 2002.gada 6.jūnijā valsts vārdā izsniegtais galvojuma līgums tiek pārjaunots ar akciju sabiedrību „DNB banka” par sabiedrības ar ierobežotu atbildību „Kuldīgas rajona slimnīca” tiesību un saistību pārņēmējas — sabiedrības ar ierobežotu atbildību „Kuldīgas slimnīca” — saistībām;  2) sabiedrība ar ierobežotu atbildību „Kuldīgas slimnīca” sniedz valsts galvotā aizdevuma nodrošinājumu. |  |  |  |  |
| **47.pants**. (1) Iekšlietu ministrija pēc likuma „Grozījumi Ceļu satiksmes likumā” izsludināšanas iesniedz Ministru kabinetam priekšlikumu par apropriācijas palielināšanu izdevumiem, kas saistīti ar pārkāpumu ceļu satiksmē fiksēšanu ar tehniskajiem līdzekļiem un naudas sodu uzlikšanu, kā arī par valsts pamatbudžeta ieņēmumu palielināšanu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar šiem tehniskajiem līdzekļiem.  (2) Finanšu ministram ir tiesības atbilstoši šā panta pirmajā daļā minētajam Ministru kabineta lēmumam, pirms tam informējot Saeimu, palielināt apropriāciju Iekšlietu ministrijai, paredzot papildu dotāciju no vispārējiem ieņēmumiem un izdevumus, kā arī palielināt ar šo likumu apstiprinātos valsts budžeta ieņēmumus, tajā skaitā paredzēt valsts pamatbudžeta ieņēmumus no naudas sodiem, ko uzliek Valsts policija par pārkāpumiem ceļu satiksmē, kas fiksēti ar tehniskajiem līdzekļiem. Apropriāciju Iekšlietu ministrijai un valsts pamatbudžeta ieņēmumus no naudas sodiem atļauts palielināt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret to. |  |  |  |  |
| **48.pants**. Noteikt, ka saskaņā ar Lauksaimniecības un lauku attīstības likumu valsts 60 000 000 *euro* apmērā atbild par valsts akciju sabiedrības „Lauku attīstības fonds” vai valsts akciju sabiedrības „Lauku attīstības fonds” saistību un tiesību pārņēmēja garantijām, kas sniegtas atbilstoši Lauksaimniecības un lauku attīstības kredītu garantēšanas programmai 2007. — 2013.gadam. |  |  |  |  |
| **49.pants.** Atļaut finanšu ministram valsts vārdā atbilstoši Ministru kabineta lēmumam izsniegt valsts aizdevumu valsts akciju sabiedrībai „Latvijas Hipotēku un zemes banka” vai valsts akciju sabiedrības „Latvijas Hipotēku un zemes banka” saistību un tiesību pārņēmējai valsts akciju sabiedrības „Latvijas Hipotēku un zemes banka” iepriekš īstenoto valsts atbalsta programmu finansēšanai un subordinētā kapitāla pirmstermiņa atmaksai ne vairāk kā 52 646 256 *euro* apmērā. |  |  |  |  |
| **50.pants.** Jaunajam budžeta resoram „Valsts kapitāla daļu pārvaldības birojs” un Ministru kabinetam (Valsts kancelejai) atbalsta funkciju nodrošināšanai finansējums tiek piešķirts no budžeta resora „74.Gadskārtējā valsts budžeta izpildes procesā pārdalāmais finansējums” pēc Publisko personu kapitālsabiedrību un kapitāla daļu pārvaldības likuma izsludināšanas un Ministru kabineta lēmuma pieņemšanas par Valsts kapitāla daļu pārvaldības biroja izveidošanu. |  |  |  |  |
| **51.pants.** Pēc likuma „Grozījumi likumā „Par ostām””, kas paredz ostu maksājumus valsts pamatbudžetā, izsludināšanas finanšu ministram, pamatojoties uz Ministru kabineta lēmumu, vienu reizi ceturksnī atbilstoši faktiski ieskaitītajam ieņēmumu apjomam no ostu maksājumiem ir tiesības palielināt apropriāciju izdevumiem ceļu būvniecībai un remontiem, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas palielinājumu. | **19** | **Politisko partiju apvienības "Saskaņas Centrs" frakcija**  Izslēgt likumprojekta 51.pantu.[[2]](#footnote-2) |  |  |
| **52.pants.** Pēc Veselības aprūpes finansēšanas likuma izsludināšanas atļaut finanšu ministram veikt nepieciešamās izmaiņas šā likuma attiecīgajos pielikumos. |  |  |  |  |
| **53.pants.** Lai nodrošinātu Latvijas Nacionālās bibliotēkas projekta īstenošanas likuma izpildi, atļaut kultūras ministram segt Latvijas Nacionālās bibliotēkas projekta izdevumus no Kultūras ministrijas projekta īstenošanai atvērtā uzkrājošā norēķinu konta Valsts kasē līdzekļu atlikuma. |  |  |  |  |
| Likums stājas spēkā 2014.gada 1.janvārī. |  |  |  |  |

# *Priekšlikumi par izmaiņām 6.pielikumā*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1.lasījuma redakcija** | | **Nr.** | **Priekšlikumi** | | | | **Ministru kabineta atzinums** | **Komisijas atzinums** |
| Likumprojekta "Par valsts budžetu 2014.gadam"  6.pielikums  **Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām**  *Euro* | | **20** | **Politisko partiju apvienības "Saskaņas Centrs" frakcija**  Likumprojekta 6.pielikumā „Mērķdotācijas pašvaldībām - pašvaldību pamata, vispārējas vidējās izglītības iestāžu, pašvaldību speciālās izglītības iestāžu un pašvaldības profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām” palielināt izdevumus: 12 000 000 *euro* - pašvaldību pamata, vispārējas vidējās izglītības iestāžu, pašvaldību speciālās izglītības iestāžu un pašvaldības profesionālās izglītības iestāžu pedagogu darba samaksas palielināšana no 2014.gada 1.septembra.  Ieņēmumu avots:  Likumprojekta 2.pielikums „Valsts budžeta ieņēmumi. Valsts pamatbudžeta ieņēmumi”. | | | |  |  |
| **Republikas pilsētas un novadi** | **2014.gada**  **projekts** |  |  | | |  |  |  |
|  |  |  |  | | |  |  |  |
| **KOPĀ:** | **220 785 395** |  |  | | |  |  |  |
|  |  |  |  | | |  |  |  |
| \* Mērķdotācijas sadalījumu pašvaldībām |  |  |  | | |  |  |  |
| Izglītības un zinātnes ministrija iesniegs uz |  |  |  | | |  |  |  |
| likumprojekta izskatīšanu Saeimā otrajā lasījumā, |  |  |  | | |  |  |  |
| kad būs apkopota informācija par skolēnu skaitu |  |  |  | | |  |  |  |
| izglītības iestādēs 2013.gada 1.septembrī. |  |  |  | | |  |  |  |
|  | | | | |  |
|  | | | | |  |

1. Pamatojums: priekšlikums likumprojekta „Par valsts budžetu 2014.gadam” 2.lasījumam (948/lp11) – tabula apropriācijas pārdalei no 2.pielikuma „Valsts budžeta ieņēmumi. Valsts pamatbudžeta ieņēmumi” pozīcijas „Nodokļu ieņēmumi. Ienākuma nodokļi” uz 6.pielikumu „Mērķdotācijas pašvaldībām - pašvaldību pamata, vispārējās vidējās izglītības iestāžu, pašvaldību speciālās izglītības iestāžu un pašvaldības profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām”.

   Ietekme uz 2014.g.budžetu: 12 000 000 euro.

   Ietekme uz vidēja termiņa budžetu: 2014.g. – 12 000 000 euro; 2015.g. – 36 000 000 euro; 2016.g. – 36 000 000 euro. [↑](#footnote-ref-1)
2. Pamatojums: priekšlikums likumprojektam „Grozījumi Likumā par ostām” 2.lasījumam (946/lp11).

   Ietekme uz 2014.g.budžetu: 2 474 400 euro.

   Ietekme uz vidēja termiņa budžetu: 2014.g. - 2 474 400 euro; 2015.g. - 2 474 400 euro; 2016.g. - 2 474 400 euro.

   Sakarā ar to, ka jauns ostu maksājums nav ietverts likumprojekta Nr.948/Lp11 „Par valsts budžetu 2014.gadam” pielikumos, kā arī attiecīgi likumprojekta Nr.947/Lp11 „Par vidēja termiņa budžeta ietvaru 2014., 2015. un 2016.gadam” pielikumos, tabulas veidā priekšlikums netiek noformēts. [↑](#footnote-ref-2)